Subject: Küsimus pensioni andmete kohta
From: "Tarmo Strenze" <[email-masked]>
To: "RAM Info"
Date: Mon, 5 Feb 2024 22:26:52 +0200

Tere

Olen Tartu Ülikooli Ühiskonnateaduste Instituudi õppejõud. Pöördun teie
poole küsimusega III pensionisamba andmete kohta.

Kas on võimalik teie käest saada andmeid III pensionisamba sissemaksete ja
III sambaga liitunute kohta?

Olen kursis Rahandusministeeriumi poolt avaldatud statistikaga
Pensionikeskuse veebilehel:
https://www.pensionikeskus.ee/statistika/ii-sammas/rahandusministeeriumi-s
tatistika/

Kuid ülalviidatud statistika on esitatud aastase sagedusega (andmed iga
aasta kohta). Kas oleks võimalik seda statistikat saada iga kuu kohta
(sobib ka iga kvartali või päeva kohta)?

Mind huvitaksid eelkõige sellised näitajad nagu sissemaksed III sambasse
ja III sambaga liitunud inimeste arv. Võimalusel alates 2002 aastast kuni
tänaseni. Võimalusel iga pensionifondi kohta eraldi, aga võib ka kõik
fondid kokku koondatult.

Andmete küsimise eesmärk: kasutamine minu juhendatava tudengi
bakalaureusetöös Tartu Ülikoolis.

Olen valmis vastama täiendavatele küsimustele. Tänan tähelepanu eest.

Lugupidamisega
Tarmo Strenze
Tartu Ülikool